
DR 30.11.2017                                                           9                   

 
Seperti Yang Berhormat sedia maklum, SPRM melalui Akta SPRM 2009 

bermatlamat untuk menggalakkan integriti dan kebertanggungjawaban pentadbiran 
sektor awam dan swasta serta melaksanakan fungsi penguatkuasaan bagi membanteras 
rasuah. Sebagai sebuah suruhanjaya, SPRM boleh mengesyorkan kepada kerajaan 
tentang langkah-langkah penambahbaikan bagi membanteras rasuah.  

Namun, pelaksanaan dasar dan inisiatif pemantapan integriti yang mencakupi 
bidang yang lebih luas daripada hanya pencegahan rasuah semata-mata dan tadbir urus 
adalah di bawah tanggungjawab agensi perkhidmatan awam di bawah pentadbiran 
kerajaan.  

Mandat yang sama diberikan kepada SUHAKAM yang antara fungsinya 
termasuklah mengesyorkan kepada kerajaan, langkah-langkah yang perlu diambil 
berhubung isu-isu hak asasi manusia. Selain itu, INTEGRITI pula ditubuhkan untuk 
memantau, menyelaras dan menilai pelaksanaan Pelan Integriti Nasional yang 
dilancarkan pada tahun 2004 bertujuan untuk membudayakan nilai integriti merentasi 
seluruh rakyat Malaysia. Manakala SIAP berperanan sebagai badan bebas yang 
memantau integriti dan tadbir urus agensi penguatkuasaan di bawah Akta 700.  

Pengurusan integriti dan tadbir urus negara melibatkan isu dan skop yang lebih 
meluas dan bukan hanya berfokus kepada isu-isu rasuah sahaja. Pelaksanaannya 
merangkumi pelbagai peranan dan komponen yang terletak di bawah bidang kuasa 
pelbagai agensi. Maka, penubuhan JITN yang dibuat di dalam mesyuarat Jemaah 
Menteri pada 28 Julai 2017 adalah agensi peneraju yang dapat menyediakan mekanisme 
pengurusan integriti dan tadbir urus baik melalui penetapan dasar yang lebih holistik serta 
efektif untuk dilaksanakan oleh pelbagai agensi pelaksana tadi. 

Penubuhan JITN adalah melalui penjenamaan semula Bahagian Integriti dan 
Tadbir Urus Jabatan Perdana Menteri. JITN akan menerajui perancangan dan 
pelaksanaan strategik pengurusan integriti dan tadbir urus negara yang berteraskan 
aspirasi Bidang Keberhasilan Utama Negara membanteras rasuah. Pemantapan tadbir 
urus ini adalah melalui pelaksanaan penambahbaikan proses sistem dan prosedur tadbir 
urus agensi untuk memastikan keberkesanan pelaksanaan dasar-dasar kerajaan dan 
pemantapan sistem penyampaian kerajaan.  

JITN juga akan menjadi agensi peneraju yang akan memastikan isu-isu 
berhubung hak asasi manusia dapat ditangani dengan lebih sistematik dan berkesan 
mengikut acuan Malaysia berlandaskan prinsip tadbir urus yang baik. Melalui JITN, 
penyelarasan isu-isu hak asasi manusia akan dapat dilaksanakan melalui pendekatan 
yang lebih holistik termasuk melalui kolaborasi strategik dan kerjasama yang berterusan 
dengan pihak-pihak berkepentingan. 

Tuan Yang di-Pertua, penubuhan JITN juga akan membolehkan peranan Ketua 
Audit Integriti di 887 agensi awam dioptimumkan sebagai agen transformasi bagi 
membantu kementerian dan agensi pemacu perubahan ke arah pencapaian tadbir urus 
yang baik supaya tidak hanya dilihat sebagai agen anti rasuah. Dengan itu, SPRM boleh 
memberi fokus kepada fungsi operasi dan penguatkuasaan memerangi rasuah di bawah 
Akta SPRM 2009. Tindakan ini juga selaras dengan amalan tadbir urus baik dengan 
memisahkan fungsi penguatkuasaan dan fungsi pentadbiran dalam kerajaan bagi tujuan 
check and balance. 

Cadangan untuk menubuhkan JITN sebagai peneraju inisiatif pemerkasaan 
integriti dan tadbir urus negara akan melibatkan implikasi kewangan yang minimum di 
mana terdapatnya peningkatan gred perjawatan. Dalam masa yang sama, keperluan 
sumber tenaga manusia bagi penubuhan JITN ini adalah melalui penyusunan semula 
agensi dan perjawatan melalui, dengan izin, redeployment dan pengambilan pegawai 
dari kementerian, jabatan dan agensi yang lain selaras dengan dasar semasa kerajaan 
ke arah penggunaan sumber manusia dan peruntukan kewangan secara optimum. 
Terima kasih. 

Tan Sri Dato' Seri Abd Khalid bin Ibrahim [Bandar Tun Razak]: Tuan Yang 
di-Pertua, saya mohon memberikan sedikit penjelasan dan mengemukakan dua soalan. 
Tuan Yang di-Pertua, jikalau kita ada modal dan menyimpan di bank sebagai simpanan 
tetap, kita dibayar faedah tidak melebihi tiga peratus atau empat peratus. Ia demikian, 
kerana risiko dan pulangan dijamin oleh Bank Negara dan kerajaan yang adil kepada 
pengguna untuk mendapat hasil dan bersikap adil juga kepada pengusaha.  

 

 

 



Seperti Yang Berhormat sedia maklum, SPRM melalui Akta SPRM 2009. bermatlamat untuk menggalakkan integriti dan kebertanggungjawaban pentadbiran sektor awam dan swasta serta melaksanakan fungsi penguatkuasaan bagi membanteras rasuah. Sebagai sebuah suruhanjaya, SPRM boleh mengesyorkan kepada kerajaan tentang langkah-langkah penambahbaikan bagi membanteras rasuah. Namun, pelaksanaan dasar dan inisiatif pemantapan integriti yang mencakupi bidang yang lebih luas daripada hanya pencegahan rasuah semata-mata dan tadbir urus adalah di bawah tanggungjawab agensi perkhidmatan awam di bawah pentadbiran kerajaan. Mandat yang sama diberikan kepada SUHAKAM yang antara fungsinya termasuklah mengesyorkan kepada kerajaan, langkah-langkah yang perlu diambil berhubung isu-isu hak asasi manusia. Selain itu, INTEGRITI pula ditubuhkan untuk memantau, menyelaras dan menilai pelaksanaan Pelan Integriti Nasional yang dilancarkan pada tahun 2004 bertujuan untuk membudayakan nilai integriti merentasi seluruh rakyat Malaysia. Manakala SIAP berperanan sebagai badan bebas yang memantau integriti dan tadbir urus agensi penguatkuasaan di bawah Akta 700. Pengurusan integriti dan tadbir urus negara melibatkan isu dan skop yang lebih meluas dan bukan hanya berfokus kepada isu-isu rasuah sahaja. Pelaksanaannya merangkumi pelbagai peranan dan komponen yang terletak di bawah bidang kuasa pelbagai agensi. Maka, penubuhan JITN yang dibuat di dalam mesyuarat Jemaah Menteri pada 28 Julai 2017 adalah agensi peneraju yang dapat menyediakan mekanisme pengurusan integriti dan tadbir urus baik melalui penetapan dasar yang lebih holistik serta efektif untuk dilaksanakan oleh pelbagai agensi pelaksana tadi. Penubuhan JITN adalah melalui penjenamaan semula Bahagian Integriti dan Tadbir Urus Jabatan Perdana Menteri. JITN akan menerajui perancangan dan pelaksanaan strategik pengurusan integriti dan tadbir urus negara yang berteraskan aspirasi Bidang Keberhasilan Utama Negara membanteras rasuah. Pemantapan tadbir urus ini adalah melalui pelaksanaan penambahbaikan proses sistem dan prosedur tadbir urus agensi untuk memastikan keberkesanan pelaksanaan dasar-dasar kerajaan dan pemantapan sistem penyampaian kerajaan. JITN juga akan menjadi agensi peneraju yang akan memastikan isu-isu berhubung hak asasi manusia dapat ditangani dengan lebih sistematik dan berkesan mengikut acuan Malaysia berlandaskan prinsip tadbir urus yang baik. Melalui JITN, penyelarasan isu-isu hak asasi manusia akan dapat dilaksanakan melalui pendekatan yang lebih holistik termasuk melalui kolaborasi strategik dan kerjasama yang berterusan dengan pihak-pihak berkepentingan. Tuan Yang di-Pertua, penubuhan JITN juga akan membolehkan peranan Ketua Audit Integriti di 887 agensi awam dioptimumkan sebagai agen transformasi bagi membantu kementerian dan agensi pemacu perubahan ke arah pencapaian tadbir urus yang baik supaya tidak hanya dilihat sebagai agen anti rasuah. Dengan itu, SPRM boleh memberi fokus kepada fungsi operasi dan penguatkuasaan memerangi rasuah di bawah Akta SPRM 2009. Tindakan ini juga selaras dengan amalan tadbir urus baik dengan memisahkan fungsi penguatkuasaan dan fungsi pentadbiran dalam kerajaan bagi tujuan check and balance. Cadangan untuk menubuhkan JITN sebagai peneraju inisiatif pemerkasaan integriti dan tadbir urus negara akan melibatkan implikasi kewangan yang minimum di mana terdapatnya peningkatan gred perjawatan. Dalam masa yang sama, keperluan sumber tenaga manusia bagi penubuhan JITN ini adalah melalui penyusunan semula agensi dan perjawatan melalui, dengan izin, redeployment dan pengambilan pegawai dari kementerian, jabatan dan agensi yang lain selaras dengan dasar semasa kerajaan ke arah penggunaan sumber manusia dan peruntukan kewangan secara optimum. Terima kasih. Tan Sri Dato' Seri Abd Khalid bin Ibrahim [Bandar Tun Razak]: Tuan Yang di-Pertua, saya mohon memberikan sedikit penjelasan dan mengemukakan dua soalan. Tuan Yang di-Pertua, jikalau kita ada modal dan menyimpan di bank sebagai simpanan tetap, kita dibayar faedah tidak melebihi tiga peratus atau empat peratus. Ia demikian, kerana risiko dan pulangan dijamin oleh Bank Negara dan kerajaan yang adil kepada pengguna untuk mendapat hasil dan bersikap adil juga kepada pengusaha.